《奉使至邢州赠李八使君》
唐代·窦牟

独占龙冈部，深持虎节居。尽心敷吏术，含笑掩兵书。

礼饰华缨敷，才牵雅制馀。茂阴延驿路，温液逗官渠。

南亩行春罢，西楼待客初。瓮头开绿蚁，砧下落红鱼。

牧伯风流足，輶轩若涩虚。今宵铃阁内，醉舞复何如。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。